Trygve Thorsen (kunstner)

Anders Trygve Wittenstrøm Stålhandske Thorsen (1892–1965) var en norsk billedhugger. Trygve Thorsen - billedbuggeren fra Barbu, avtrykk.no 13.09.2022 Privatarkiv tilhørende Kuben, Aust-Agder museum og arkiv. PA-1614 Thorsen, Trygve 

Faren, Theodor Thorsen, var seilskuteskipper fra Barbu utenfor Arendal, mens moren Christina, var født i Sverige. Familien flyttet til Narvik i 1902, der faren etablerte eget firma som agent innen shipping. 

I 1907 begynte han i fotograflære i Narvik, året etter ble han elev ved Den kongelige Tegneskole i Kristiania. I 1910 og 1911 var han elev ved Kunstakademiet, deretter fulgte studier i Tyskland og Italia. Han debuterte på Høstutstillingen i 1912. Gift med kabaretskuespiller Botten (Ingeborg Bergit) Soot, og de fikk i 1920 datteren Berit Soot Thorsen. Ekteskapet ble oppløst et par år senere.
1924 giftet han seg med Borghild Mosling fra Narvik.Trygve Thorsen - billedbuggeren fra Barbu, avtrykk.no 13.09.2022 Etter å ha blitt enkemann i 1960 flyttet Thorsen i 1963 tilbake til Arendal. Etter kort tid ble han syk og døde, 72 år gammel. Begravet på familiegravstedet ved Barbu kirkegård. 

Som billedhugger arbeidet Thorsen i en naturalistisk stil. 

 Verker 
 Rallarmonumentet i Narvik. Avduket av kong Olav V 17. juli 1959. Brukes som logo i forbindelse med Vinterfestuka. 
 Byste Hulda Garborg, i Det Norske Teater. 
 Byste Ole Olsen (komponist), på Vår Frelsers gravlund.
 Byste overlege Sigurd Dahlstrøm, på Ullevål sykehus.
 Byste statsminister Gunnar Knudsen, i Stortinget.
 Byste organist, musiker og komponist Adolf Thomsen (1852-1903) i Kirkeparken i Tromsø avduket 1946.
 Byste Joseph Stockinger, utført i gips 1927 for Arendal Turnforening, støpt i bronse og avduket på Kanalplassen i Arendal 17. mai 2000; seinere flyttet til ny idrettshall i Myra.Gipsmodellen tilhører Aust-Agder museum og arkiv i Arendal.   
 Relieff Bjørnstjerne Bjørnson og Karoline Bjørnson på Aulestad. 
 Skulptur Lekende barn, i dag i byparken i Narvik, sto lenge utenfor Kunstnernes hus i Oslo. 
 Skulptur av jente (datteren Berit), innkjøpt av dronning Maud og plassert på slottet.
 Byste av Johan Castberg, på Stortinget

 Referanser 

 Litteratur 
 Øyvind Rosenvinge: Trygve Thorsen. Bildehuggeren fra Barbu. I Sånn var det 2007. 
 Arne Harald Hansen: [Trygve Thorsen.] Artikkel i Årbok for Ofoten Museum 2004.

Kategori:Norske billedhuggere
Kategori:Personer fra Arendal kommune
Kategori:Personer fra Narvik kommune